**Информационни дни по процедура BG05M2OP001-3.017 „Повишаване на капацитета на педагогическите специалисти за работа в мултикултурна среда“**

Управляващият орган на Оперативна програма „Наука и образование за интелигентен растеж“ 2014-2020 г. отправя покана към заинтересованите страни **за участие в информационни дни** по процедура за предоставяне на безвъзмездна финансова помощ BG05M2OP001-3.017 „Повишаване на капацитета на педагогическите специалисти за работа в мултикултурна среда“ по приоритетна ос 3 „Образователна среда за активно социално приобщаване“ на ОПНОИР.

Целта на процедурата е да се повишат професионалните компетентности на педагогическите специалисти за работа в мултикултурна среда, за преподаване на знания и формиране на умения у децата и учениците за възприемане на етнокултурните различия, с оглед равноправно участие на всички ученици в българската образователна система като се използват възможностите на различни квалификационни форми.

В рамките на кампанията експерти от УО на ОПНОИР ще представят изискванията по условията за кандидатстване и условията за изпълнение по процедурата.

Информационните срещи с потенциални кандидати, партньори и други заинтересовани страни ще се проведат в **гр. София на 23.01.2020 г. от 9:30 часа** в хотел „СЕНС“ и **в гр. Велико Търново на 28.01.2020 г. от 10:30 часа** в хотел „Меридиан Болярски“.

За да заявите участие, моля изпращайте имената на участниците и институцията, която представлявате на следния електронен адрес: infosf@mon.bg с предмет на съобщението: *София- 3.017,* в срок до 22.01.2020 г. или *Велико Търново-3.017,* в срок до 27.01.2020 г.

Допълнителна информация за процедура BG05M2OP001-3.017 „Повишаване на капацитета на педагогическите специалисти за работа в мултикултурна среда“ ще намерите на интернет страницата на ОПНОИР – [www.opnoir.bg](http://www.opnoir.bg), както и на Информационната система за управление и наблюдение ИСУН 2020 - <https://eumis2020.government.bg/bg/s/Procedure/Active>.

Програми на събитията ще намерите ТУК.